Predbežné stanovisko k návrhu aktu Európskej únie 

1. PREDBEŽNÉ STANOVISKO 


1. Názov
Návrh nariadenia Európskeho parlamentu a Rady o postupe udeľovania povolení pre systémy zabezpečujúce mobilné satelitné služby, ktoré používajú harmonizované frekvenčné pásmo 2 GHz, a o zrušení rozhodnutia č. 626/2008/ES

1. Číslo a dátum zverejnenia dokumentu Európskou komisiou
COM(2026) 311, 27. 05. 2026

1. Gestor
Ministerstvo dopravy Slovenskej republiky

1. Spolugestor/i
Ministerstvo školstva, výskumu, vývoja a mládeže Slovenskej republiky
Úrad pre reguláciu elektronických komunikácií a poštových služieb

1. Stupeň dôležitosti návrhu 
N

1. Stručné zhrnutie obsahu a cieľa návrhu 
Navrhované nariadenie o výberovom konaní a udeľovaní povolenia na využívanie frekvenčného pásma 2 GHz pre mobilné satelitné služby (MSS) nahrádza rozhodnutie z roku 2008. Rozhodnutím č. 626/2008/ES sa zaviedol režim udeľovania povolení sui generis pre pásmo 2 GHz pre MSS, rádiové frekvenčné spektrum od 1 980 do 2 010 MHz a od 2 170 do 2 200 MHz, na základe ktorého Komisia spolu s členskými štátmi vybrala dvoch držiteľov povolení na poskytovanie MSS v celej Európe – Inmarsat Ventures Limited a Solaris Mobile Limited – v súčasnosti známe ako Viasat a EchoStar Mobile Limited. 
Spoločnosť Viasat poskytuje vo väčšine členských štátov službu MSS na báze vzduch-zem, známu ako European Aviation Network (EAN). Spoločnosť EchoStar poskytuje rôzne služby (technológie), konkrétne MSS Broadband, Satellite IoT a Air-to-Air/Ground.
Členské štáty vydali týmto držiteľom povolenia na používanie frekvencií na svojom území na 18 rokov za spoločných podmienok stanovených v uvedenom rozhodnutí. Platnosť týchto povolení sa skončí v máji 2027 a EÚ by preto mala prijať rozhodnutie o budúcom využívaní tohto pásma.
Cieľom návrhu nariadenia je a) vyvinúť spoločné kritériá pre výber systémov MSS v súlade so súčasnými cieľmi politiky EÚ, najmä konkurencieschopnosťou a strategickou autonómiou EÚ a b) odstrániť regulačnú fragmentáciu v pásme 2 GHz s cieľom podporiť rýchle zavádzanie inovatívnych celoeurópskych satelitných komunikačných služieb. 
Udeľovanie povolenia na úrovni EÚ na využívanie frekvenčného pásma 2 GHz pre mobilné satelitné služby vo všetkých členských štátoch EÚ zaručí regulačnú jednotnosť v celej EÚ a umožní prevádzkovateľom vyvíjať a poskytovať služby naprieč hranicami.
Návrh nariadenia stanovuje nasledovné rozdelenie pásma 2 GHz:
a) jedna tretina pásma 2 GHz pre MSS by sa vymedzila na štátne účely, teda napríklad kritické komunikačné služby, ako aj na komunikáciu v bezpečnostnej a vojenskej oblasti, ktoré má zabezpečiť prevádzkovateľ z EÚ. Prevádzkovateľ má zaručiť integráciu so súčasnými a s budúcimi spôsobilosťami infraštruktúry Programu Únie pre bezpečnú konektivitu IRIS² (Infrastructure for Resilience, Interconnectivity and Security by Satellite);
b) dve tretiny pásma 2 GHz pre MSS by boli určené na komerčné využívanie, ako sú služby D2D (Direct-to-Device) pre mobilné zariadenia. Snahou je priniesť mobilné pokrytie do oblastí, kde nie sú dostupné pozemské siete. Túto časť pásma možno využiť aj na internet vecí, napr. na monitorovanie energie, zariadenia reakcie na núdzové situácie a pod. Spektrum v tomto pásme by sa rovnomerne rozdelilo medzi:
· prevádzkovateľov z EÚ vstupujúcich na trh, ako prejav úsilia podnietiť diverzifikáciu dodávateľov a stimulovať vstup dodávateľov z EÚ na trh, a
· prevádzkovateľov z EÚ a z krajín mimo nej.
Na žiadosť súčasných držiteľov povolení sa Komisia môže rozhodnúť predĺžiť ich práva na používanie spektra na obdobie potrebné na dokončenie výberového procesu, v súlade s týmto nariadením, čím sa zabezpečí aj určitý stupeň kontinuity služieb.

1. Predbežná pozícia Slovenskej republiky
Slovenská republika podporuje zavedenie jednotného rámca na vydávanie povolení pre MSS. 
Slovenská republika považuje dostupnosť bezpečných, odolných, výkonných a inovatívnych satelitných služieb za kľúčový aspekt najmä z hľadiska bezpečnosti a obrany.
Pri rokovaniach bude za dôležitý aspekt považovať medzinárodnú koordináciu frekvencií s cieľom zabezpečiť nerušené poskytovanie existujúcich alebo budúcich služieb najmä v pohraničných oblastiach. Komisia by preto mala prijať potrebné opatrenia na zabezpečenie  spolupráce s krajinami susediacimi s EÚ.

1. Súlad so zásadou subsidiarity
Vzhľadom na cezhraničný charakter satelitných sietí a služieb predstavuje satelitná konektivita oblasť, v ktorej sú opatrenia na úrovni Únie účinnejšie ako opatrenia prijaté výlučne na vnútroštátnej úrovni. Zavedením celoeurópskeho povolenia na používanie pásma 2 GHz pre MSS by sa malo zjednodušiť súčasné zložité rozdelenie vnútroštátnych regulačných povinností v kľúčovom pásme satelitného frekvenčného spektra a umožniť včasná dostupnosť a zavedenie satelitných služieb.
Pozícia SR: návrh nariadenia je z pohľadu Slovenskej republiky v súlade so zásadou subsidiarity.
1. DOPLNENÉ PREDBEŽNÉ STANOVISKO 

1. Hodnotenie obsahu a cieľov návrhu z pohľadu priorít a záujmov Slovenskej republiky
Návrh zavádza poskytovanie bezpečných, odolných a vysoko výkonných komunikačných satelitných služieb pre Úniu a jej členské štáty s cieľom prepojiť komunikačné siete Únie na posilnenie bezproblémovej kritickej komunikácie v oblasti bezpečnosti, obrany a ochrany obyvateľstva. Pásmo 2 GHz pre MSS má osobitný význam pre rýchly rozvoj satelitnej konektivity D2D a širokopásmovej konektivity. Okrem toho umožní konvergenciu medzi pozemskými sieťami a nepozemskými sieťami do hybridného systému, s cieľom zabezpečiť interoperabilitu a bezproblémové poskytovanie služieb medzi pozemskou infraštruktúrou – ako sú optické siete a siete 5G alebo 6G – a vesmírnou infraštruktúrou, čím sa podporia inovácie a efektívne využívanie frekvenčného spektra.  
Zároveň by sa časť časť frekvenčného spektra 2 GHz mala využiť najmä v oblasti zabezpečenej vládnej satelitnej komunikácie v kontexte cieľov programu IRIS2.
Slovenská republika zastáva názor, že miera zapojenia členských štátov do procesu výberového konania je nejasná. Konštatovaná je len spolupráca Komisie s Komunikačným výborom, ale nie s členskými štátmi. Podrobnejšie podmienky výberového konania sa navrhuje upraviť vo vykonávacích aktoch Komisie, čo vedie k príliš všeobecnému a neurčitému zneniu ustanovení návrhu nariadenia. Slovenská republika bude presadzovať, aby niektoré podmienky boli zapracované priamo do navrhovaného nariadenia. Ide napríklad o podmienky žiadosti na predkladanie ponúk alebo podmienky týkajúce sa členov hodnotiacej komisie.
V súvislosti s monitoringom plnenia predpisov, povinností a výkonom dohľadu je nejasné postavenie národných kompetentných autorít, rovnako ako aj vo vzťahu k monitoringu škodlivého rušenia na území členského štátu. Ustanovenia odkazujú na výkon opatrení a následne iba na postúpenie podania na kompetentné orgány (Komisiu a RSPG). Na druhej strane predmetné ustanovenie identifikuje Komisiu ako rozhodovací orgán, kde národná kompetentná autorita iba vykoná opatrenie Komisie v rozsahu a lehote určenej Komisiou. Takýto postup považujeme aj s ohľadom na národné procesné úpravy za nevodný. Nie je jasná ani štruktúra a spôsobilosti Komisie pre výkon predmetných kompetencií v rámci celej EÚ, ani rozdelenie kompetencií a právomocí medzi dotknutými subjektami. Navrhovanú úpravu je potrebné spresniť.
Z pohľadu Slovenskej republiky vo vzťahu k navrhovanému systému poplatkov za právo používať pridelené frekvencie nie je možné podporiť myšlienku, aby pravidelné ročné poplatky stanovené Komisiou pokrývali iba administratívne náklady Komisie a jej orgánov na udelenia povolenia, monitorovanie a dodržiavanie predpisov. Slovenská republika bude s ohľadom na už uvedenené nejasné rozdelenie kompetencií pri výkone dohľadu medzi Komisiou a členskými štátmi presadzovať, aby ročné poplatky boli určené aj pre národné kompetentné autority, ktoré reálne vykonávajú dohľad a monitoring nad svojím územím.
1. Druh rozhodovacieho procesu v Európskej únii 
Riadny legislatívny postup
1. Časový priebeh rozhodovacieho procesu v Európskej únii
Rokovania o návrhu prebiehajú na úrovni Rady v pracovnej skupine pre telekomunikácie a informačnú spoločnosť, ktorá je prípravnou skupinou Rady pre dopravu, telekomunikácie a energetiku (TTE). Cieľom IE PRES je predložiť na zasadnutie Rady TTE v novembri 2026 všeobecné smerovanie. Ukončenie rokovaní sa predpokladá pred uplynutím platnosti povolení na používanie frekvencií (máj 2027), udelených na základe rozhodnutia č. 626/2008/ES.
1. Hodnotenie vplyvu a dosahu návrhu na Slovenskú republiku 
Vzhľadom na charakter legislatívneho návrhu vo forme nariadenia sa nepredpokladá potreba legislatívnych zmien vnútroštátnej právnej úpravy. 
[bookmark: _GoBack]Je možné predpokladať, že dôjde k zjednodušeniu procesov autorizácie MSS bez nadbytočnej administratívnej záťaže žiadateľov voči regulačným orgánom členských štátov a Komisii. V konečnom dôsledku by sa zjednodušil a unifikoval prístup k prideleniu povolení na prevádzku MSS pre európskych operátorov alebo operátorov z tretích krajín.  
Návrh podporuje zavádzanie Satelitnej infraštruktúry Únie pre odolnosť, prepojenosť a bezpečnosť (IRIS²), ktorá je určená na poskytovanie bezpečných, odolných a vysoko výkonných komunikačných služieb pre Úniu a jej členské štáty a zároveň umožňuje komerčné širokopásmové služby.

1. Vplyvy na vybrané oblasti

	Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



